Nr. C 156/6 De Europæiske Fællesskabers Tidende 16.6.84 
Udkast til Rådets resolution om De europæiske Fællesskabers toksikologiske handlings­
program med henblik på beskyttelse af befolkningens sundhed 
(KOM(84) 284 endel.) 
(Forelagt Rådet af Kommissionen den 29. maj 1984) 
(84/C 156/06) 
RÅDET FOR DE EUROPÆISKE FÆLLESSKABER — 
som henviser til traktaterne om oprettelse af De euro­
pæiske Fællesskaber, 
som henviser til udkast til resolution forelagt af Kom­
missionen, 
som henviser til udtalelse fra Europa-Parlamentet, 
som henviser til udtalelse fra Det økonomiske og 
sociale Udvalg, og 
som tager følgende i betragtning: 
I Rådets resolution af 21. januar 1974 om et arbejds­
markedsmæssigt og socialt handlingsprogram (*) om­
tales Kommissionens sociale handlingsprogram, som 
omfatter formulering af forslag vedrørende beskyt­
telse af befolkningens sundhed; 
i henhold til artikel 2 i traktaten om oprettelse af Det 
europæiske økonomiske Fællesskab har fællesskabet 
navnlig til opgave gennem oprettelsen af et fælles 
marked og gennem gradvis tilnærmelse af medlems­
staternes økonomiske politik at fremme en harmonisk 
udvikling af den økonomiske virksomhed i Fælles­
skabet som helhed, en varig og afbalanceret ekspan­
sion og en hurtigere højnelse af levestandarden; 
stats- og regeringscheferne bekræftede på deres kon­
ference i Paris i oktober 1972, at den økonomiske 
ekspansion, der ikke er et mål i sig selv, først og 
fremmest skal gøre det muligt at mindske forskellene 
i levevilkårene og føre til en forbedring af såvel livs­
kvaliteten som levestandarden; 
toksikologi er i de senere år blevet anerkendt som 
disciplin og har i betydelig grad bidraget til sundheds­
beskyttelsen; 
en række aktiviteter inden for sektorerne medicinal­
varer, kosmetik, fødevarer til mennesker og dyr, 
kemikalier i miljøet, pesticider samt erhvervsmæssig 
eksponering for kemikalier anvender allerede toksiko­
logiske oplysninger og bistås af en række rådgivende 
videnskabelige udvalg; 
O EFT nr. C 13 af 12. 2. 1974, s. 1. Det europæiske Fællesskabs forskellige videnskabelige 
forskningsprogrammer dækker forskningsmæssigt 
mange områder af nærværende program og kan der­
for bidrage med værdifuld ny viden; 
nærværende program skal bidrage til udviklingen af 
klinisk toksikologi og til integrering af eksperimen­
telle, kliniske og analytiske data; 
nærværende program skal medvirke til at fremme en 
mere rationel og økonomisk anvendelse af toksikolo­
giske testningsfaciliteter i Det europæiske Fællesskab 
ved at sikre dataenes kvalitet og sammenlignelighed 
og ved at registrere testningsfaciliteter og igang­
værende testningsprogrammer; 
en bestemmelse af den normale varians i vævs og or­
ganers funktion vil bidrage til at definere udtrykket 
sundhed som anvendt i EØF-traktatens artikel 36; 
nærværende program vil ved at sikre dataenes og test-
ningsmetodernes kvalitet og sammenlignelighed 
kunne bidrage til at eliminere visse handelshindringer 
i tilfælde, hvor sundhedshensyn ligger til grund for 
disse; 
der er behov for tilstrækkelige ressourcer til toksiko­
logisk vurdering i Det europæiske Fællesskab, og der 
bør gøres en indsats for at skabe øget opmærksomhed 
omkring toksikologiske problemer; 
programmet vil kunne medvirke til, at unødvendige 
tests med forsøgsdyr undgås; 
den toksikologiske afdeling under Det rådgivende vi­
denskabelige Udvalg til undersøgelse af kemiske for­
bindelsers toksicitet og økotoksicitet, som blev nedsat 
af Kommissionen i 1978, skal bidrage med viden­
skabelig rådgivning til programmet; 
et samarbejde med de forskellige internationale orga­
ner, der arbejder på dette område, særlig WHO, 
UNEP samt ILO inden for rammerne af deres fælles 
»International Programme on Chemical Safety« samt 
med IARC og OECD er absolut nødvendigt for at 
undgå dobbeltarbejde — 
16.6.84 De Europæiske Fællesskabers Tidende Nr. C 156/7 
UDTRYKKER POLITISK VILJE TIL, 
i overensstemmelse med sagens hastende karakter og 
under hensyntagen til mulighederne såvel på nationalt 
som på fællesskabsplan, at træffe de nødvendige for­
anstaltninger, for at især følgende aktioner kan 
iværksættes inden udgangen af 1990: 
1. Toksikologisk praksis 
Undersøgelse af muligheden for at oprette og føre 
et register over faciliteter til toksicitetstestning i 
medlemsstaterne. Vurdering af eksisterende meto­
der og praksis med henblik på at forbedre toksiko­
logiske datas kvalitet og sammenlignelighed og at 
lette anerkendelsen heraf. 
2. Klinisk toksikologi 
Undersøgelse af den betydning og funktion, som 
giftcentre og beslægtede klinisk-toksikologiske afdelinger har; organisering af udveksling af erfa­
ringer og information samt udvikling af anven­
delsen af sådanne oplysninger til epidemiologiske 
og statistiske formål. 
Gennemgang af den nuværende praksis for vurde­
ring af normal varians i biokemiske og fysiologiske 
parametre samt udarbejdelse af fælles normer. 
3. Uddannelse og information 
Vurdering af personalebehovet inden for toksiko­
logien og udarbejdelse af forslag om uddannelses­
krav: fremme af udvekslingen af ekspertise og in­
formation medlemsstaterne imellem. 
ANMODER KOMMISSIONEN OM 
hvert år, efter samråd med medlemsstaterne, at ud­
arbejde en oversigt over det arbejde, den har til hen­
sigt at udføre med henblik på gennemførelsen af 
denne resolution.